*Projekts*

**LATVIJAS REPUBLIKAS MINISTRU KABINETS**

2019. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2014. gada 19.augusta noteikumos Nr. 501 “Elektronisko sakaru tīklu ierīkošanas, būvniecības un uzraudzības kārtība”**

Izdoti saskaņā ar Būvniecības likuma 5. panta

pirmās daļas 2. punktu un otrās daļas 4. punktu

un Elektronisko sakaru likuma 16. panta pirmo daļu

Izdarīt Ministru kabineta 2014. gada 19. augusta noteikumos Nr. 501 “Elektronisko sakaru tīklu ierīkošanas, būvniecības un uzraudzības kārtība” (Latvijas Vēstnesis, 2014, 189. nr., 2018, 191. nr.) šādus grozījumus:

1. Papildināt noteikumus ar 7.1, 7.2, 7.3 , 7.4 un 7.5 punktu šādā redakcijā:

“7.1 Elektronisko sakaru būves būvniecības administratīvais process noris elektroniski būvniecības informācijas sistēmā, izņemot gadījumu, ja Būvniecības likuma un šajos noteikumos nav noteikts citādi. Par katru būvniecības ieceri būvniecības informācijas sistēmā veido būvniecības lietu, kurā pieejami strukturizēti dati un dokumenti par konkrēto būvniecības ieceri.

7.2 Ja būvniecības ierosinātājs saskaņā ar Būvniecības likuma 24. panta divpadsmito daļu būvvaldē vai institūcijā, kura pilda būvvaldes funkcijas (turpmāk – būvvalde), iesniedz būvniecības ieceres dokumentus vai datnes, neizmantojot būvniecības informācijas sistēmu, rakstveidā, tos izstrādā vismaz trīs eksemplāros (viens – būvvaldei, otrs – būvniecības ieceres izstrādātājam, trešais – būvniecības ierosinātājiem) vai elektroniski – vienā eksemplārā, ar atbilstošiem parakstiem un saskaņojumiem, kas nepieciešami saskaņā ar normatīvajiem aktiem.

7.3 Persona, ierosinot jebkura veida elektronisko sakaru būves būvniecību, būvniecības ieceres iesniegumam pievieno būvniecības informācijas sistēmā:

7.31. īpašuma, valdījuma vai lietojuma tiesību apliecinošus dokumentus, ja attiecīgā informācija nav pieejama valsts publiskajos reģistros;

7.32. saskaņojumu ar trešajām personām, kuru tiesības tiek skartas, un citas atļaujas vai saskaņojumus normatīvajos aktos noteiktajos gadījumos, izņemot Būvniecības likuma 14. panta 1.1  un 1.2 daļā minētajā gadījumā;

7.33. citus dokumentus atbilstoši vietējās pašvaldības teritorijas plānojumā, lokālplānojumā vai detālplānojumā (ja tāds ir izstrādāts) noteiktajam.

7.4 Trešo personu saskaņojumu, izņemot Būvniecības likuma 14. panta 1.1 un 1.2 daļā minētajā gadījumā, noformē kā atsevišķu dokumentu (piemēram, vienošanās, dzīvokļu īpašnieku kopsapulces lēmums, balsošanas protokols), lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu. Trešo personu saskaņojumu pievieno būvniecības informācijas sistēmā.

7.5Ja plānotajai būvniecībai, kuru realizē, pamatojoties uz paskaidrojumu rakstu vai apliecinājuma karti, atbilstoši attiecīgajiem normatīvajiem aktiem ir nepieciešami tehniskie vai īpašie noteikumi, atļaujas vai saskaņojumi, tos pieprasa un saņem, izmantojot būvniecības informācijas sistēmu pirms attiecīgās būvniecības ieceres dokumentācijas iesniegšanas būvvaldē.”

2. Papildināt noteikumus ar 18.1 punktu šādā redakcijā:

“18.1 Būvniecības ierosinātājs iesniedz šo noteikumu 18.2. apakšpunktā minēto elektronisko sakaru tīkla ierīkošanas projektu valsts akciju sabiedrībā “Elektroniskie sakari”, neizmantojot būvniecības informācijas sistēmu. Elektronisko sakaru tīkla ierīkošanas projektu valsts akciju sabiedrībā “Elektroniskie sakari” iesniedz divos eksemplāros, no tiem vienu eksemplāru ar saskaņojumu oriģināliem uzglabā valsts akciju sabiedrībā “Elektroniskie sakari” vai elektroniski atbilstoši Elektronisko dokumentu likumam, ja dokumenti iesniegti elektroniski, bet otru izsniedz ierīkošanas ierosinātājam.”

3. Aizstāt 19.2. apakšpunktā vārdus “paskaidrojuma raksts” ar vārdiem “skaidrojošs apraksts”.

4. Svītrot 25. punktu.

5. Svītrot 27. un 28. punktu.

6. Izteikt 29.punktu šādā redakcijā:

“29. Ja nav iesniegti attiecīgie šo noteikumu 19. un 20. punktā minētie dokumenti vai ja iesniegtie dokumenti ir nepilnīgi, valsts akciju sabiedrība “Elektroniskie sakari” septiņu darbdienu laikā pēc elektronisko sakaru tīkla ierīkošanas projekta iesniegšanas pieprasa ierīkošanas ierosinātājam nepieciešamo papildu informāciju.”

7. Aizstāt 30. un 31. punktā vārdus un skaitli “šo noteikumu 18. punktā minētā atbilstošā institūcija” ar vārdiem “valsts akciju sabiedrība “Elektroniskie sakari””.

8. Svītrot 33. punktu.

9. Aizstāt 36. punktā vārdu “divi” ar vārdu “pieci”.

10. Svītrot 40. punktu.

11. Izteikt 41. punktu šādā redakcijā:

“41. Šo noteikumu 18.2. apakšpunktā minētajos gadījumos elektronisko sakaru tīklu pieņem ekspluatācijā saskaņā ar aktu par ierīkošanas vai pārbūves būvdarbu pieņemšanu ekspluatācijā (1. pielikums). Aktu paraksta būvniecības ierosinātājs un būvdarbu veicējs un iesniedz valsts akciju sabiedrībā “Elektroniskie sakari”.

12. Papildināt noteikumu II. nodaļu ar 41.1, 41.2, 41.3, 41.4, 41.5, 41.6, 41.7, 41.8, 41.9, 41.10, 41.11, 41.12, 41.13 un 41.14 punktu šādā redakcijā:

“41.1Lai iesniegtu būvvaldē šo noteikumu 18.1. apakšpunktā minēto elektronisko sakaru tīkla ierīkošanas projektu atbilstoši plānotajai būvniecības iecerei un paredzētajam būvniecības veidam, aizpilda vienu no būvniecības ieceres iesniegumiem būvniecības informācijas sistēmā. Būvniecības ieceres dokumentāciju izstrādā elektroniski un to pievieno būvniecības informācijas sistēmā. Izstrādāto būvniecības ieceres dokumentāciju būvniecības informācijas sistēmā apstiprina būvspeciālists.

41.2 Elektronisko sakaru tīklu ierīkošanai, izņemot šo noteikumu 41.3punktā minētajā gadījumā, būvniecības ierosinātājs būvniecības informācijas sistēmā aizpilda paskaidrojuma raksta I daļu (1.1pielikums), kuram būvniecības informācijas sistēmā pievieno šo noteikumu 7.3 , 7.4un 19. punktā (izņemot 19.5. un 19.7 .apakšpunktu) minētos dokumentus.

41.3 Elektronisko sakaru tīkla pievadu, kā arī iekšējo elektronisko sakaru tīkla ierīkošanai, ja šiem būvdarbiem ir paredzēts publisko tiesību juridiskās personas vai Eiropas Savienības politikas instrumentu līdzfinansējums, iesniedz būvniecības informācijas sistēmā aizpildītu apliecinājuma kartes I daļu (1.2 pielikums), kurai būvniecības informācijas sistēmā pievieno šo noteikumu 7.3 , 7.4un 19. punktā (izņemot 19.5. un 19.7. apakšpunktu) minētos dokumentus.

41.4 Būvvalde, pieņemot lēmumu par būvniecības ieceres akceptu saskaņā ar Būvniecības likuma 14. panta trešās daļas 2. punktu, par to izdara atzīmi būvniecības informācijas sistēmā.

41.5 Kad būvvalde, atbilstoši 41.4 punktam izdarījusi atzīmi būvniecības informācijas sistēmā, būvniecības ierosinātājs sniedz informāciju par būvdarbu veicēju.

41.6 Paskaidrojuma raksta un apliecinājuma kartes spēkā esības termiņš ir pieci gadi, skaitot no akcepta pieņemšanas dienas. Elektronisko sakaru tīkla ierīkošana ir īstenojama spēkā esības termiņā.

41.7 Būvvalde elektronisko sakaru tīklu ierīkošanas būvdarbus pieņem ekspluatācijā, ja būvdarbi veikti atbilstoši paskaidrojuma rakstam vai apliecinājuma kartei.

41.8 Inženiertīklu īpašnieks vai, ja tāda nav, – tiesiskais valdītājs 10 darbdienu laikā būvniecības informācijas sistēmā pēc būvniecības ierosinātāja pieprasījuma saņemšanas par atzinuma sniegšanu atbilstoši kompetencei sniedz atzinumu par elektronisko sakaru tīkla gatavību ekspluatācijai vai atzinumu par iekšējo elektronisko sakaru tīkla gatavību ekspluatācijai.

41.9 Pēc būvdarbu pabeigšanas būvniecības ierosinātājs būvvaldē iesniedz būvniecības informācijas sistēmā aizpildītu paskaidrojuma raksta vai apliecinājuma kartes II daļu (1.1 un 1.2 pielikums) un, ja nepieciešams, pievieno elektronisko sakaru tīkla pievada novietojuma izpildmērījuma plānu.

41.10 Paskaidrojuma rakstā vai apliecinājuma kartē norāda ar būvniecības ierosinātāju saskaņotu termiņu, kurā būvniecības ierosinātājs var prasīt, lai būvdarbu veicējs par saviem līdzekļiem novērš būvdarbu defektus, kas atklājušies pēc elektronisko sakaru tīklu vai inženierbūves nodošanas. Minimālais būvdarbu garantijas termiņš pēc būvvaldes atzīmes par būvdarbu pabeigšanu izdarīšanas būvniecības informācijas sistēmā ir divi gadi.

41.11 Būvvalde piecu darbdienu laikā pēc šo noteikumu 41.9 punktā minēto dokumentu saņemšanas apseko objektu, pārliecinās, vai būvdarbi veikti atbilstoši akceptētajai būvniecības iecerei un būvniecību reglamentējošajiem normatīvajiem aktiem, un izdara attiecīgu atzīmi par būvdarbu pabeigšanu būvniecības informācijas sistēmā.

41.12 Ja veiktie būvdarbi neatbilst akceptētajai būvniecības iecerei vai būvniecību reglamentējošajiem normatīvajiem aktiem, kā arī būvniecības informācijas sistēmā nav pieejama attiecīgā informācija un dokumenti (piemēram, atzinumi par elektronisko sakaru tīkla pievada vai iekšējo elektronisko sakaru tīkla gatavību ekspluatācijai), būvvalde pieņem lēmumu par konstatētajām atkāpēm. Minētajā lēmumā norāda konstatētās atkāpes no akceptētās būvniecības ieceres vai būvniecību reglamentējošajiem normatīvajiem aktiem un termiņu atkāpju novēršanai.

41.13 Ja būvniecības ierosinātājs ir novērsis šo noteikumu 41.12 punktā minētajā lēmumā norādītās atkāpes, būvvalde izdara atzīmi par būvdarbu pabeigšanu būvniecības informācijas sistēmā.

41.14 Elektronisko sakaru tīkls vai inženierbūve ir uzskatāma par pieņemtu ekspluatācijā ar dienu, kad būvvalde ir izdarījusi atzīmi par būvdarbu pabeigšanu būvniecības informācijas sistēmā.”

13. Izteikt 42. punktu šādā redakcijā:

“42. Ja plānota elektronisko sakaru otrās un trešās grupas inženierbūve Būvniecības ierosinātājs iesniedz būvniecības informācijas sistēmā aizpildītu elektronisko sakaru tīkla būvniecības iesniegumu (2. pielikums) un pievieno būvprojektu minimālā sastāvā.”

14. Izteikt 44. punktu šādā redakcijā:

“44. Būvprojekts minimālā sastāvā elektronisko sakaru tīkla vai inženierbūves būvniecībai vai pārbūvei ietver šādus dokumentus un sadaļas:

44.1. projektēšanas uzdevums;

44.2. projektējamā kabeļu līniju tīkla shēma un apraksts;

44.3. projektējamā kabeļu līniju tīkla situācijas plāns mērogā līdz M 1:10 000;

44.4. situācijas plāns, kurā norādīts punktveida inženierbūves novietojums zemes gabalā un tās ārējie izmēri, vizuāli uztveramā formā (mērogā līdz M 1:10 000);

44.5. grafiskos dokumentus ar inženierbūves vizuālo risinājumu (izņemot inženierbūves nojaukšanu);

44.6. projektējamās kabeļu līnijas trases situācijas plāns mērogā līdz M 1:100 000, ja trase ir starp novadu administratīvajiem centriem vai Latvijas Republikas pilsētām;

44.7. skaidrojošs apraksts par būvobjektu un būvniecības risinājumiem.”

15. Aizstāt 45.3. apakšpunktā un 46. punkta ievaddaļā vārdus “paskaidrojuma raksts” ar vārdiem “skaidrojošš apraksts”.

16. Aizstāt 48. punktā vārdus “būvvalde mēneša laikā pēc elektronisko sakaru tīkla būvniecības ieceres saņemšanas” ar vārdiem “būvvalde, pieņemot lēmumu par būvniecības ieceres akceptu saskaņā ar Būvniecības likuma 14. panta trešās daļas 1. punktu”.

17. Svītrot 50.1 2. apakšpunktā vārdus “būvdarbu žurnāls”.

18. Svītrot 51. punkta pēdējo teikumu.

19. Izteikt 52. punktu šādā redakcijā:

“52. Būvprojekts ietver šādas daļas, kurās sniegta attiecīgā informācija:

52.1. būvniecības ierosinātāja projektēšanas uzdevums;

52.2. skaidrojošs apraksts;

52.3. projektējamā elektronisko sakaru tīkla aizsargjoslā esošo inženiertīklu shēma un apraksts;

52.4. projektējamā elektronisko sakaru tīkla shēma un apraksts;

52.5. ja tiek pazemināta būves konstrukciju drošība, nestspēja vai noturība un jāveic to pastiprināšana, – tehniskās apsekošanas atzinums par izmantojamās būves tehnisko stāvokli, kurā papildus tiek norādīts slodžu aprēķins un informācija par to, kādas slodzes nesošajām konstrukcijām jāuzņem;

52.6. projektējamās kabeļu kanalizācijas, jaunas stabu līnijas vai gruntī ieguldāmā kabeļa trases topogrāfiskais plāns ar sarkanajām līnijām un zemes īpašuma robežām mērogā līdz M 1:1000. Plāns satur informāciju par zemes gabalu (zemes vienību) kadastra apzīmējumiem

52.7. situācijas plāns, kurā norādīts punktveida inženierbūves novietojums zemes gabalā un tās ārējie izmēri, vizuāli uztveramā formā (mērogā līdz M 1:10 000);

52.8. grafiskos dokumentus ar inženierbūves vizuālo risinājumu (izņemot inženierbūves nojaukšanu);

52.9. izmantojamo būvizstrādājumu saraksts;

52.10. labiekārtošanas (atjaunošanas) darbu apjoms;

52.11. ceļa šķērsojuma šķērsgriezuma profils mērogā M 1:100 vai M 1:200, norādot kabeļa vai kabeļu kanalizācijas ieguldīšanas dziļumu;

52.12. ja šķērso upes, – ūdenstilpju šķērsgriezuma profils mērogā M 1:100 vai M 1:200, norādot kabeļa vai kabeļu kanalizācijas ieguldīšanas dziļumu;

52.13. speciālās darba drošības prasības, ja tādas nepieciešamas;

52.14. ja izmanto beztranšeju kabeļu guldīšanas metodi (caurduršanas metodi), – vertikālais griezuma profils mērogā M 1:50 vai M 1:100 ar šķērsojošiem vai blakus esošiem pazemes inženiertīkliem, to tehniskajiem datiem un augstuma atzīmēm atbilstoši izdotajiem tehniskajiem noteikumiem.”

20. Izteikt 54., 55. un 56. punktu šādā redakcijā:

“54. Būvprojektu izstrādā elektroniski un to pievieno būvniecības informācijas sistēmā. Izstrādāto būvprojektu būvniecības informācijas sistēmā apstiprina būvprojekta izstrādātājs un citas personas atbilstoši būvatļaujā ietvertajiem projektēšanas nosacījumiem.

55. Ja izpildīti visi projektēšanas nosacījumi, būvvalde Būvniecības likuma 12. panta piektajā daļā noteiktajā termiņā izdara atzīmi par projektēšanas nosacījumu izpildi būvniecības informācijas sistēmā.

56. Būvatļaujā minētos būvdarbus uzsāk piecu gadu laikā pēc atzīmes izdarīšanas būvniecības informācijas sistēmā par visu tajā ietverto projektēšanas nosacījumu izpildi.”

21. Aizstāt 57. punktā un 58. punkta ievaddaļā vārdu “būvatļaujā” ar vārdiem “būvniecības informācijas sistēmā”.

22. Papildināt noteikumus ar 60.1, 60.2 un 60.3 punktu šādā redakcijā:

“60.1 Darbu veikšanas projektu izstrādā, ja pastāv vismaz viens no šādiem nosacījumiem:

60.1 1. otrās grupas inženierbūve ir augstāka par 7 m;

60.1 2. ir paredzēta trešās grupas inženierbūves būvniecība;

60.1 3. ja būvdarbu veikšanas laikā paredzama inženierbūves ietekme uz satiksmi (piemēram, satiksmes ierobežojumi, transporta plūsmas organizācija vai citi organizatoriskie vai drošības pasākumi) un inženiertīkliem (būvdarbi noris tuvu citiem inženiertīkliem, šķērsojumos ar citiem inženiertīkliem, apbūvējamā zemesgabalā vai tam piegulošajā teritorijā);

60.1 4. inženierbūvei ir piemērots valsts kultūras pieminekļa statuss vai tā atrodas īpaši aizsargājamā teritorijā (likuma “Par īpaši aizsargājamām dabas teritorijām” izpratnē) vai mikroliegumā (Sugu un biotopu aizsardzības likuma izpratnē);

60.1 5. otrās vai trešās grupas inženierbūves būvdarbi ir bijuši pārtraukti un tā bijusi iekonservēta ilgāk nekā piecus gadus;

60.1 6. uzsākti būvdarbi pēc otrās vai trešās grupas inženierbūves daļējas sagrūšanas;

60.1 7. atzinumā par būves tehnisko stāvokli norādīts, ka tā ir avārijas stāvoklī;

60.1 8. ir paredzēta otrās grupas inženierbūves nojaukšana;

60.1 9. darbu veikšanas projektu pieprasa būvniecības ierosinātājs vai būvdarbu veicējs.

60.2 Darbu veikšanas projektā iekļauj:

60.2 1. darbu veikšanas kalendāra grafiku;

60.2 2. būvdarbu ģenerālplānu, kas izstrādāts, pamatojoties uz grafisko dokumentu (plānu), kurā ir atspoguļota būvju, ceļu un inženiertīklu esošā situācija;

60.2 3. sagatavošanas darbu un būvdarbu aprakstu;

60.2 4. netradicionālu un sarežģītu būvdarbu veidu tehnoloģiskās shēmas un norādi par izpildes zonām;

60.2 5. galveno būvmašīnu darba grafiku;

60.2 6. nepieciešamo speciālistu sarakstu darbu veikšanai objektā;

60.2 7. nepieciešamos būvju nospraušanas darbus;

60.2 8. pagaidu tehnoloģisko konstrukciju pamatotus risinājumus;

60.2 9. darba aizsardzības, drošības tehnikas, ražošanas higiēnas un ugunsdrošības pasākumu tehniskos risinājumus;

60.2 10. būvmašīnu, tehnoloģiskā un montāžas aprīkojuma sarakstu;

60.2 11. skaidrojošu aprakstu;

60.2 12. darbaspēka kustības grafiku;

60.2 13. būvizstrādājumu transportēšanas nosacījumus un to novietošanas vietas būvlaukumā.

60.3 Darba veikšanas projektu pievieno būvniecības informācijas sistēmā.”

23. Papildināt noteikumus ar 63.1 un 63.2 punktu šādā redakcijā:

“63.1 Būvdarbu veicējam un atbildīgajiem būvspeciālistiem būvniecības informācijas sistēmā ir pieejams būvdarbu žurnāls un nepieciešamā būvniecības ieceres dokumentācija pēc būvvaldes atzīmes izdarīšanas par būvdarbu nosacījumu izpildi būvniecības informācijas sistēmā.

63.2 Ja būvdarbu veicējs noslēdzis būvdarbu līgumus ar atsevišķu būvdarbu veicējiem, viņš piešķir piekļuves tiesības atsevišķu būvdarbu veicējam būvniecības informācijas sistēmā būvdarbu žurnālam un nepieciešamajai būvniecības ieceres dokumentācijai.”

24. Izteikt 65.1 punktu šādā redakcijā:

“65.1 Segto darbu pieņemšanas aktu, izņemot šo noteikumu 65. punktā minētajos gadījumos, veido būvniecības informācijas sistēmā no būvdarbu žurnālā veiktajiem ierakstiem par izpildītajiem speciālajiem un ikdienas būvdarbiem, ko apstiprina atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums).”

25. Papildināt 69. punktu aiz vārdiem “par to paziņojot” ar vārdiem “būvniecības informācijas sistēmā”.

26. Svītrot 75. punkta otro teikumu.

27. Aizstāt 76. punktā vārdus “rakstiska pieprasījuma” ar vārdiem “pieprasījuma būvniecības informācijas sistēmā”.

28. Izteikt 77. punktu šādā redakcijā:

“77. Elektronisko sakaru tīkla pieņemšanu ekspluatācijā ierosina būvniecības ierosinātājs. Ierosinot elektronisko sakaru tīkla pieņemšanu ekspluatācijā, būvniecības ierosinātājs attiecīgajā būvvaldē (Būvniecības likuma 6.1 panta pirmās daļas 1. punktā minētajos gadījumos – birojā) iesniedz būvniecības informācijas sistēmā aizpildītu apliecinājumu par inženierbūves gatavību ekspluatācijai vai inženierbūves nojaukšanu (7. pielikums) un pievieno šādus dokumentus, izņemot gadījumu, ja attiecīgā informācija un dati pieejami būvniecības informācijas sistēmā:

77.1. aktuālo būves kadastrālās uzmērīšanas lietu, ja attiecīgais elektronisko sakaru tīkls atbilst normatīvajos aktos par būvju klasifikāciju klasificētajām būvēm;

77.2. akceptētā būvprojekta izmainītās daļas;

77.3. būvprojektā paredzēto inženiertīklu novietojuma izpildmērījumu plānu.”

29. Aizstāt 77.1 punktā vārdu “paraksta” ar vārdiem “būvniecības informācijas sistēmā apstiprina”.

30. Papildināt 79. punktu aiz vārda “dokumentiem” ar vārdiem “būvniecības informācijas sistēmā pieejamo informāciju un dokumentiem (piemēram, būvdarbu žurnāls, pieņemšanas akti, atzinumi par inženierbūves gatavību ekspluatācijai)”.

31. Svītrot 83. punktā vārdus “un pievienotos dokumentus, izņemot gadījumu, ja attiecīgā informācija un dati pieejami būvniecības informācijas sistēmā”.

32. Aizstāt 89. punktā vārdu “parakstīšanas” ar vārdu “izdošanas”.

33. Papildināt 92.1. apakšpunktu aiz vārdiem “tehnisko shēmu” ar vārdien “ja būvniecības ieceres dokumentācija nav pieejama būvniecības informācijas sistēmā”.

34. Papildināt noteikumus ar VII.1 nodaļu šādā redakcijā:

“**VII.1 Būvniecības administratīvais process, neizmantojot būvniecības informācijas sistēmu**

92.1 Šajā nodaļā noteiktās prasības attiecas uz Būvniecības likuma pārejas notikumu 22. punktā noteikto gadījumu, ja līdz 2019. gada 31. decembrim vai līdz Būvniecības likuma pārejas noteikumu 20. punktā noteiktajam termiņam būvniecības administratīvais process ir uzsākts rakstveidā vai pēc minētā termiņa uzsāktais būvniecības administratīvais process tiek turpināts rakstveidā, neizmantojot būvniecības informācijas sistēmu.

92.2 Būvniecības ieceres dokumentāciju, būvprojektu, kā arī izmainītās būvprojekta daļas, izstrādā trijos eksemplāros (ar atbildīgā būvspeciālista un būvniecības ierosinātāja parakstiem un saskaņojumiem uz būvprojekta ģenerālplāna), izņemot būvniecības iesniegumu, bet Būvniecības likuma 6.1 panta pirmās daļas 1. punktā minētajos gadījumos – četros eksemplāros.

92.3 Trešo personu saskaņojumu noformē uz būvprojekta ģenerālplāna (uz derīga topogrāfiskā plāna pamatnes izstrādāts projektējamās teritorijas vispārīgais plāns būvprojekta sastāvā ar būvju, labiekārtojuma elementu un inženiertīklu piesaisti zemes gabalam) vai kā atsevišķu vienošanos tā, lai no tās izrietētu nepārprotama personas piekrišana būvniecības iecerei.

92.4 Ja būvprojekta izstrādes laikā būvniecību regulējošo normatīvo aktu tehniskās prasības, inženiertīklu pieslēgšanās vai to šķērsošanas tehniskās prasības vai tehnisko vai īpašo noteikumu prasības nevar izpildīt, saskaņošanu veic, ievērojot šo noteikumu 51. punktā noteikto. Atzīmi par saskaņojumu izdara uz būvprojekta ģenerālplāna vai atbilstoši izmaina tehniskos risinājumus.

92.5 Būvprojekta ekspertīzes atzinumu pievieno būvprojekta dokumentācijai.

92.6 Būvniecības ierosinātājs iesniedz būvvaldē būvdarbu uzsākšanas nosacījumu izpildei nepieciešamos dokumentus. Būvvalde izskata būvdarbu nosacījumi izpildei saņemto dokumentus un pieņem lēmumu saskaņā ar Būvniecības likuma 12. panta piekto daļu.

92.7 Būvdarbu žurnālu aizpilda šo noteikumu noteiktajos gadījumos atbilstoši vispārīgajos būvnoteikumos noteiktajam saturam. Būvdarbu žurnālu iesniedz reģistrācijai būvvaldē būvdarbu uzsākšanas nosacījumu izpildei.

92.8 Būvniecības ierosinātājs pirms būvdarbu uzsākšanas izsniedz būvdarbu veicējam akceptētu paskaidrojuma rakstu, apliecinājuma karti vai būvatļauju ar atzīmi par būvdarbu uzsākšanai izvirzīto nosacījumu izpildi un nepieciešamo būvniecības ieceres dokumentāciju.

92.9 Būvdarbu veicējs pirms būvdarbu uzsākšanas izsniedz katram atsevišķu būvdarbu veicējam akceptētu paskaidrojuma rakstu, apliecinājuma karti vai būvatļauju ar atzīmi par būvdarbu uzsākšanai izvirzīto nosacījumu izpildi un tam nepieciešamo būvniecības ieceres dokumentāciju.

92.10 Darbu veikšanas projektu nodod atbildīgajam būvdarbu vadītājam pirms būvniecības ieceres dokumentācijas paredzēto darbu uzsākšanas.

92.11 Pabeigtos segtos darbus pieņem ekspluatācijā, sastādot pieņemšanas aktu (5. un 6. pielikums), ko paraksta atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums). Pieņemšanas aktam pievieno šo noteikumu 65.2 punktā noteiktos dokumentus.

92.12 Ja būvdarbu pārtraukšanas vai apturēšanas dēļ, nepieciešams veikt elektronisko sakaru būves konservāciju, ievēro šo noteikumu V. nodaļā noteikto.

92.13 Būvniecības ierosinātājs, ierosinot inženierbūves pieņemšanu ekspluatācijā vai inženierbūves nojaukšanas darbus, iesniedz būvvaldē šo noteikumu 77. punktā noteiktos dokumentus attiecīgajiem būvdarbiem. Papildus iesniedz šādus dokumentus:

92.131. būvdarbu žurnālu kopā ar būvdarbu izpildes dokumentāciju;

92.132. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību;

92.133. institūciju atzinumus par inženierbūves gatavību ekspluatācijai vai inženierbūves nojaukšanu;

92.134. tehnisko noteikumu izsniedzēju atzinumus par inženiertīklu pievada vai iekšējo inženiertīklu gatavību ekspluatācijai.

92.14 Inženierbūves pieņemšanu ekspluatācijā vai tās nojaukšanas darbus pieņem būvvalde un pieņem šo noteikumu 83. punktā noteikto lēmumu un veic atzīmes būvniecības administratīvā procesa ietvaros, ievērojot šajos noteikumos noteiktos termiņus lēmumu pieņemšanai un atzīmju veikšanai. Attiecīgie termiņi skaitāmi no dienas, kad būvvaldē iesniegti dokumenti, kas nepieciešami, lai attiecīgos būvdarbus pieņemtu ekspluatācijā.

92.15 Būvniecības ierosinātājs nodod glabāšanā būvvaldes arhīvā šādus dokumentus:

92.151. apliecinājumu par inženierbūves gatavību ekspluatācijai vai inženierbūves nojaukšanu;

92.152. izmainītās būvprojekta daļas, ko būvdarbu veikšanas laikā pieļaujams veikt saskaņā ar vispārīgajiem būvnoteikumiem;

92.153. institūciju atzinumus par inženierbūves gatavību ekspluatācijai vai inženierbūves nojaukšanu;

92.154. tehnisko noteikumu izsniedzēju atzinumus par inženiertīklu gatavību ekspluatācijai;

92.155. inženierbūves izpildmērījuma plānu;

92.156.būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību.

92.16 Īpašnieks vai, ja tāda nav, – tiesiskais valdītājs atbilstoši Nekustamā īpašuma valsts kadastra likumam pēc pirmās, otrās vai trešās grupas inženierbūves, kura noteikta būvju klasifikācijā, pieņemšanas ekspluatācijā iesniedz Valsts zemes dienestā datu reģistrācijai vai aktualizācijai Nekustamā īpašuma valsts kadastra informācijas sistēmā akceptēto būvniecības ieceres dokumentāciju un šajos noteikumos minētajos gadījumos – izpildmērījuma plānu.”

35. Svītrot 1. pielikuma 4.1. apakšpunktu.

36. Papildināt noteikumus ar 1.1 un 1.2 pielikumu šādā redakcijā:

“1.1 pielikums

Ministru kabineta

2014. gada 19. augusta

noteikumiem Nr. 501

**Paskaidrojuma raksts**

**I. Ziņas par būvniecības ieceri**

1. Vispārīgās ziņas:

1.1. būvniecības ierosinātājs:

1.1.1. fiziskās personas vārds, uzvārds vai juridiskās personas nosaukums;

1.1.2. fiziskās personas personas kods vai juridiskās personas reģistrācijas numurs;

1.1.3. fiziskās personas dzīvesvieta vai juridiskās personas juridiskā adrese;

1.1.4. kontaktinformācija – tālruņa numurs, elektroniskā pasta adrese;

1.2. nekustamā īpašuma kadastra numurs;

1.3. būvniecības ieceres nosaukums;

1.4. zemes vienības(-u) kadastra apzīmējums;

1.5. meža kvartāla numurs, meža nogabala numurs un atmežojamā platība sadalījumā pa meža nogabaliem;

1.6. īpaši aizsargājamās dabas teritorijas nosaukums un funkcionālā zona.

2. Ziņas par objektu:

2.1. būvniecības veids (jauna būvniecība, pārbūve vai nojaukšana);

2.2. inženierbūves nosaukums un adrese vai, ja tādas nav, atrašanās vieta;

2.3. inženierbūves kadastra apzīmējums;

2.4. inženierbūves grupa (atbilstoši vispārīgajiem būvnoteikumiem);

2.5. inženierbūves pašreizējais lietošanas veids (atbilstoši būvju klasifikācijai);

2.6. inženierbūves paredzētais lietošanas veids (atbilstoši būvju klasifikācijai);

2.7. papildinformācija:

2.7.1. inženierbūves augstums (neattiecas uz līnijveida inženierbūvi) (m);

2.7.2. inženierbūves apbūves laukums (neattiecas uz līnijveida inženierbūvi) (m2);

2.7.3. līnijveida inženierbūves garums (m);

2.7.4. inženierbūves platums (m) (neattiecas uz līnijveida inženierbūvi);

2.7.5. inženierbūves būvizstrādājumi;

2.7.6. inženierbūves nojaukšanas metode;

2.7.7. būvdarbu laikā radīto būvniecības atkritumu apsaimniekošana;

2.7.8. būvdarbu laikā radīto būvniecības atkritumu apjoms;

2.7.9. būvdarbu laikā radīto būvniecības atkritumu pārstrādes vai apglabāšanas vieta;

2.7.10. teritorijas sakārtošanas veids.

3. Būvniecības finansējuma avots.

4. Pilnvarotā persona:

4.1. fiziskās personas vārds, uzvārds vai juridiskās personas nosaukums;

4.2. fiziskās personas personas kods vai juridiskās personas reģistrācijas numurs;

4.3. fiziskās personas dzīvesvieta vai juridiskās personas juridiskā adrese;

4.4. kontaktinformācija – tālruņa numurs, elektroniskā pasta adrese;

4.5. juridiskās personas norādītās kontaktpersonas vārds, uzvārds, tālruņa numurs, elektroniskā pasta adrese.

5. Būvniecības ieceres izstrādātājs:

5.1. juridiskās personas nosaukums, būvkomersanta nosaukums vai būvspeciālista(-u) vārds, uzvārds;

5.2. juridiskās personas reģistrācijas numurs, būvkomersanta reģistrācijas numurs vai būvspeciālista(-u) sertifikāta numurs;

5.3. juridiskās personas, būvkomersanta juridiskā adrese un tālruņa numurs.

6. Papildus piesaistītā(-o) būvspeciālista(-u) vārds, uzvārds, sertifikāta numurs.

7. Pievienojamie dokumenti, ja tādi ir nepieciešami:

7.1. dokumenta veids;

7.2. dokumenta nosaukums.

**II. Ziņas par būvdarbu pabeigšanu**

1. Vispārīgās ziņas:

1.1. būvniecības ierosinātājs:

1.1.1. fiziskās personas vārds, uzvārds vai juridiskās personas nosaukums;

1.1.2. fiziskās personas personas kods vai juridiskās personas reģistrācijas numurs;

1.1.3. fiziskās personas dzīvesvieta vai juridiskās personas juridiskā adrese;

1.1.4. kontaktinformācija – tālruņa numurs, elektroniskā pasta adrese;

1.2. būvniecības lietas numurs.

2. Būvdarbu laikā radīto būvniecības atkritumu apsaimniekotāja nosaukums.

3. Būvdarbu garantijas termiņš.

4. Pievienojamie dokumenti, ja tādi ir nepieciešami:

4.1. dokumenta veids;

4.2. dokumenta nosaukums.

Piezīmes.

1. Paskaidrojuma rakstā ietver ziņas tādā apjomā, kāds nepieciešams atbilstoši plānotajai būvniecības iecerei un būvniecības veidam.

2. Katru paskaidrojuma raksta daļu aizpilda atsevišķi – izstrādājot būvniecības ieceres dokumentāciju un pabeidzot būvdarbus.

3. Paskaidrojuma raksta I daļas 1.5. apakšpunktā minētās ziņas norāda, ja inženierbūves būvniecība paredzēta meža zemē, kura par tādu norādīta Nekustamā īpašuma valsts kadastra informācijas sistēmā.

4. Paskaidrojuma raksta I daļas 1.6. apakšpunktā minētās ziņas norāda, ja būvniecība paredzēta īpaši aizsargājamā dabas teritorijā.

5. Paskaidrojuma raksta I daļas 1.7. apakšpunktā minētās ziņas norāda inženierbūves konservācijas gadījumā.

6. Paskaidrojuma raksta I daļas 2.3. apakšpunktā minēto kadastra apzīmējumu norāda esošai inženierbūvei, izņemot gadījumu, ja tāds nav piešķirts vai objekts neatbilst būvju klasifikācijai.

7. Paskaidrojuma raksta I daļas 2.6. apakšpunktā norādīto inženierbūves paredzēto lietošanas veidu norāda, ja inženierbūvei tāds ir nosakāms.

8. Ja inženierbūve ir nojaukta, paskaidrojuma raksta I daļas 2.6., 2.7.1., 2.7.2., 2.7.3. un 2.7.4. apakšpunktā minētās ziņas par objektu nenorāda.

9. Inženierbūves konservācijas gadījumā paskaidrojuma raksta I daļas 2.6., 2.7.5., 2.7.6., 2.7.7., 2.7.8. un 2.7.9. apakšpunktā minētās ziņas par objektu nenorāda.

10. Paskaidrojuma raksta I daļas 2.7.6., 2.7.7. un 2.7.8. apakšpunktā minētās ziņas nenorāda, ja būvdarbu laikā netiks radīti būvniecības atkritumi.

11. Paskaidrojuma raksta I daļas 3. punktā norāda, vai būvniecības iecere tiks realizēta par privātiem līdzekļiem, publisko tiesību juridiskās personas līdzekļiem, Eiropas Savienības politiku instrumentu līdzekļiem vai citiem ārvalstu finanšu palīdzības līdzekļiem.

12. Paskaidrojuma raksta I daļas 5. un 6. punktā minētās ziņas nenorāda, ja būvniecības ierosinātājs pats izstrādā būvniecības ieceres dokumentāciju.

13. Ja vienlaikus ar inženierbūves būvniecību vai nojaukšanu īsteno citas pirmās grupas būves būvniecību vai nojaukšanu, paskaidrojuma rakstu papildina ar informāciju par attiecīgo citu būvējamo vai nojaucamo būvi un dokumentiem atbilstoši citiem speciālajiem būvnoteikumiem.

1.2 pielikums

Ministru kabineta

2014. gada 19. augusta

noteikumiem Nr. 501

**Apliecinājuma karte**

**I. Ziņas par būvniecības ieceri**

1. Vispārīgās ziņas:

1.1. būvniecības ierosinātājs:

1.1.1. fiziskās personas vārds, uzvārds vai juridiskās personas nosaukums;

1.1.2. fiziskās personas personas kods vai juridiskās personas reģistrācijas numurs;

1.1.3. fiziskās personas dzīvesvieta vai juridiskās personas juridiskā adrese;

1.1.4. kontaktinformācija – tālruņa numurs, elektroniskā pasta adrese;

1.2. nekustamā īpašuma kadastra numurs;

1.3. būvniecības ieceres nosaukums;

1.4. zemes vienības kadastra apzīmējums;

1.5. meža kvartāla numurs, meža nogabala numurs un atmežojamā platība sadalījumā pa meža nogabaliem;

1.6. īpaši aizsargājamās dabas teritorijas nosaukums un funkcionālā zona.

2. Ziņas par objektu:

2.1. būvniecības veids (jauna būvniecība, pārbūve vai nojaukšana);

2.2. inženierbūves nosaukums un adrese vai, ja tādas nav, atrašanās vieta;

2.3. inženierbūves kadastra apzīmējums;

2.4. inženierbūves grupa (atbilstoši vispārīgajiem būvnoteikumiem);

2.5. inženierbūves pašreizējais lietošanas veids (atbilstoši būvju klasifikācijai);

2.6. inženierbūves paredzētais lietošanas veids (atbilstoši būvju klasifikācijai);

2.7. papildinformācija:

2.7.1. inženierbūves augstums (neattiecas uz līnijveida inženierbūvi) (m);

2.7.2. inženierbūves apbūves laukums (neattiecas uz līnijveida inženierbūvi) (m2);

2.7.3. līnijveida inženierbūves garums (m);

2.7.4. inženierbūves platums (m) (neattiecas uz līnijveida inženierbūvi);

2.7.5. inženierbūves būvizstrādājumi;

2.7.6. inženierbūves nojaukšanas metode;

2.7.7. būvdarbu laikā radīto būvniecības atkritumu apsaimniekošana;

2.7.8. būvdarbu laikā radīto būvniecības atkritumu apjoms;

2.7.9. būvdarbu laikā radīto būvniecības atkritumu pārstrādes vai apglabāšanas vieta;

2.7.10. teritorijas sakārtošanas veids.

3. Būvniecības finansējuma avots.

4. Pilnvarotā persona:

4.1. fiziskās personas vārds, uzvārds vai juridiskās personas nosaukums;

4.2. fiziskās personas personas kods vai juridiskās personas reģistrācijas numurs;

4.3. fiziskās personas dzīvesvieta vai juridiskās personas juridiskā adrese;

4.4. kontaktinformācija – tālruņa numurs, elektroniskā pasta adrese;

4.5. juridiskās personas norādītās kontaktpersonas vārds, uzvārds, tālruņa numurs, elektroniskā pasta adrese.

5. Būvniecības ieceres izstrādātājs:

5.1. juridiskās personas nosaukums, būvkomersanta nosaukums vai būvspeciālista(-u) vārds, uzvārds;

5.2. juridiskās personas reģistrācijas numurs, būvkomersanta reģistrācijas numurs vai būvspeciālista(-u) sertifikāta numurs;

5.3. juridiskās personas, būvkomersanta juridiskā adrese un tālruņa numurs.

6. Papildus piesaistītā(-o) būvspeciālista(-u) vārds, uzvārds, sertifikāta numurs.

7. Pievienojamie dokumenti, ja tādi ir nepieciešami:

7.1. dokumenta veids;

7.2. dokumenta nosaukums.

**II. Ziņas par būvdarbu pabeigšanu**

1. Vispārīgās ziņas:

1.1. būvniecības ierosinātājs:

1.1.1. fiziskās personas vārds, uzvārds vai juridiskās personas nosaukums;

1.1.2. fiziskās personas personas kods vai juridiskās personas reģistrācijas numurs;

1.1.3. fiziskās personas dzīvesvieta vai juridiskās personas juridiskā adrese;

1.1.4. kontaktinformācija – tālruņa numurs, elektroniskā pasta adrese;

1.2. būvniecības lietas numurs.

2. Būvdarbu laikā radīto būvniecības atkritumu apsaimniekotāja nosaukums.

3. Būvdarbu garantijas termiņš.

4. Pievienojamie dokumenti, ja tādi ir nepieciešami:

4.1. dokumenta veids;

4.2. dokumenta nosaukums.

Piezīmes.

1. Apliecinājuma kartē ietver ziņas tādā apjomā, kāds nepieciešams atbilstoši plānotajai būvniecības iecerei un būvniecības veidam.

2. Katru apliecinājuma kartes daļu aizpilda atsevišķi – izstrādājot būvniecības ieceres dokumentāciju un pabeidzot būvdarbus.

3. Apliecinājuma kartes I daļas 1.5. apakšpunktā minētās ziņas norāda, ja inženierbūves būvniecība paredzēta meža zemē, kura par tādu norādīta Nekustamā īpašuma valsts kadastra informācijas sistēmā.

4. Apliecinājuma kartes I daļas 1.6. apakšpunktā minētās ziņas norāda, ja būvniecība paredzēta īpaši aizsargājamā dabas teritorijā.

5. Apliecinājuma kartes I daļas 2.3. apakšpunktā minēto kadastra apzīmējumu norāda esošai inženierbūvei, izņemot gadījumu, ja tāds nav piešķirts vai objekts neatbilst būvju klasifikācijai.

6. Apliecinājuma kartes I daļas 2.6. apakšpunktā norādīto inženierbūves paredzēto lietošanas veidu norāda, ja inženierbūvei tāds ir nosakāms.

7. Ja objekts ir nojaukts, apliecinājuma kartes I daļas 2.6., 2.7.1., 2.7.2., 2.7.3. un 2.7.4. apakšpunktā minētās ziņas par objektu nenorāda.

8. Apliecinājuma kartes I daļas 2.7.6., 2.7.7. un 2.7.8. apakšpunktā minētās ziņas nenorāda, ja būvdarbu laikā netiks radīti būvniecības atkritumi.

9. Apliecinājuma kartes I daļas 3. punktā norāda, vai būvniecības iecere tiks realizēta par privātiem līdzekļiem, publisko tiesību juridiskās personas līdzekļiem, Eiropas Savienības politiku instrumentu līdzekļiem vai citiem ārvalstu finanšu palīdzības līdzekļiem.

10. Ja vienlaikus ar inženierbūves vai iekšējā inženiertīkla būvniecību vai nojaukšanu īsteno citas būves būvniecību vai nojaukšanu, apliecinājuma karti papildina ar informāciju par attiecīgo citu būvējamo vai nojaucamo būvi un dokumentiem atbilstoši citiem speciālajiem būvnoteikumiem.”

Ministru prezidents A. K. Kariņš

Ekonomikas ministrs R. Nemiro

Iesniedzējs:

Ekonomikas ministrs R. Nemiro

Vīza:

Valsts sekretārs Ē. Eglītis